钦定古今图书集成/理学汇编/学行典/第175卷 > 颜素
## 钦定古今图书集成/理学汇编/学行典/第175卷 > 颜素

按《安庆府志》：“颜素，字质卿，号与朴。性耽简寂，非性道
之书，不贮胸臆。天台耿楚侗振兴绝学，奇其文而赏
之。素结知有道，益毅然曰：‘圣人可学而至也’。体道益
力。万历甲戌，成进士，授中书舍人。寻丁内艰，居丧哀
毁，邻人罢社，遂闭户寻微，立意不复出。及再补原官，
即草疏纳告身乞归。当事强留不得，竟移疾去，结庐”
石门豹岭闲，穷究古今，尢邃于《易》，四方从学者日众，
二十年不造郡邑之庭。再起南大理，历尚宝卿，日与
袁伯修、焦漪园、周海门、潘雪松诸人相切劘。仕至应
天府丞，卒于官，享年六十有五。大抵素之学得之程
明道、陆子静二先生。《易》简直截，以见性为宗。又负经
济深识，兴亡肯綮，洞若列眉。其书法鲁公，所著有《易
研诗文》数卷，学者私谥为“简一先生。”